EkBass/fiwiki-20250220-pages-articles huggingface dataset:
Barnet FC

Barnet Football Club on englantilainen ammattilaisjalkapalloseura Lontoosta. Se pelaa kaudella 2021–2022 Kansallisliigassa, joka on Englannin viidenneksi korkein sarjataso. Barnet FC perustettiin vuonna 1888. Joukkueen historia alkaa kuitenkin vuodesta 1882, jolloin Cowley Collegen entiset oppilaat muodostivat Woodville FC nimisen seuran. Kauden 1885–86 joukkue liittyi yhteen Lyonsdown FC:n kanssa, jolloin syntyi New Barnet FC. Joukkue vaihtoi pelipaikkaa vuonna 1888 ja samalla nimeksi vaihtui nykyinen Barnet FC. Vuonna 1901 joukkue hyllytettiin kuudeksi viikoksi sen rikottua amatööripelaajien palkanmaksua koskeneita säädöksiä. Tämä aiheutti taloudellisia ongelmia ja marraskuussa 1901 seura joutuikin selvitystilaan. Barnet on voittanut Englannin konferenssin kahdesti – vuosina 1991 ja 2005. Joukkue pelasi vuosina 1991–2001 4. divisioonassa, mutta putosi konferenssiin 2001. Se nousi konferenssin mestaruuden myötä takaisin kakkosliigaan vuonna 2005. Keväällä 2013 se putosi jälleen konferenssiin, josta se kahden kauden jälkeen nousi takaisin kakkosliigaan. Joukkueen valmentajana on ollut Edgar Davids. joka lopetti tammikuussa 2014. Hänen seuraajakseen nousi Martin Allen. Barnet FC pelasi kotiottelunsa syyskuusta 1907 alkaen Underhill Stadiumilla, mutta muutti kaudeksi 2013–2014 The Hive Stadiumille. == Managerit == Nimi Alkaen Loppunut Ottelut Voitot Tasaplit Häviöt Barry Fly 1986 1993 94 45 19 30 Edwin Stein 1992 1993 54 27 12 14 Gary Phillips 1993 1994 54 8 15 31 Ray Clemence 1994 1996 98 35 31 32 Terry Bullivant 1996 1997 54 17 19 18 John Still 1997 2000 175 66 43 66 Tony Cottee 2000 2001 25 7 3 15 John Still 2001 2002 51 17 15 19 Peter Shreeves 2002 2003 54 22 13 19 Martin Allen 2003 2004 47 20 17 10 Paul Fairclough 2004 2008 243 89 62 92 Ian Hendon 2008 2010 74 21 21 32 Mark Stimson 2010 2011 26 5 5 16 Paul Fairclough 2011 2011 17 3 6 8 Martin Allen 2011 2011 3 2 1 0 Lawrie Sanchez 2011 2012 53 15 12 26 Martin Allen 2012 2012 3 2 0 1 Mark Robson 2012 2012 28 5 8 15 Edgar Davids 2012 19 7 4 8 == Lähteet == Luokka:Lontoon jalkapalloseurat Luokka:Vuonna 1888 perustetut urheiluseurat
Emma Carus

Emma Carus (18. maaliskuuta 1879 Berliini – 18. marraskuuta 1927 New York) oli yhdysvaltalainen laulaja ja teatterinäyttelijä. Emma Carus syntyi Saksassa ja muutti perheensä mukana Yhdysvaltoihin vuonna 1883. Hänen isänsä nimi oli Carl Carus ja äiti oli tunnettu primadonna Henrietta Rolland. Emma lauloi ensimmäisen kerran yleisölle kuuden vuoden ikäisenä ja teki teatteridebyyttinsä 15-vuotiaana. Hän näytteli 1900-luvun ensimmäisellä vuosikymmenellä lukuisissa komediamusikaaleissa ja esiintyi Ziegfeld Follies -revyysarjan ensimmäisessä tuotannossa vuonna 1907. Vuonna 1905 Carus meni naimisiin Harry James Everallin kanssa. Hän esiintyi vaudevillessa laulavana komediennena vuodesta 1907 lähtien. Vuonna 1915 hän ryhtyi yksinomaan vaudeville-esiintyjäksi. Emma Carus kuoli New Yorkissa vuonna 1927. == Näytelmät == * The Wife Hunters (1911) * Up and Down Broadway (1910) * The Jolly Bachelors (1910) * Ziegfeld Follies of 1907 (1907) * When We Were Forty- One (1905) * Woodland (1904) * The Medal and the Maid (1904) * George W. Lederer’s Mid-Summer Night Fancies (1903) * The Dress Parade (1903) * The Defender (1902) * The Hall of Fame (1902) * The King’s Carnival (1901) * The Giddy Throng (1900) * Nell-Go-In (1900) == Lähteet == Luokka:Vuonna 1879 syntyneet Luokka:Vuonna 1927 kuolleet Luokka:Yhdysvaltalaiset laulajat Luokka:Yhdysvaltalaiset teatterinäyttelijät Luokka:Vaudeville-esiintyjät Luokka:Amerikansaksalaiset
Magda Lupescu

Magda Lupescu (1896 (?) Romania – 29. heinäkuuta 1977 Estoril, Portugali)Magda Lupescu Encyclopædia Britannica Online Academic Edition. Viitattu 20.4.2013. oli Romanian kuninkaan Kaarle II:n rakastajatar ja sittemmin vaimo. Lupescusta tuli 1930-luvulla merkittävä ja kiistanalainen henkilö Romanian politiikassa. Lupescun taustasta ja varhaisista vaiheista ei ole varmaa tietoa, mutta tiettävästi hänen isänsä oli juutalainen ja äitinsä roomalais-katolinen. Lupescun ensimmäinen aviomies oli Tâmpeanu-niminen romanialainen upseeri. Lupescu oli edelleen naimisissa aloittaessaan 1920-luvun alussa suhteen kruununprinssi Kaarlen kanssa. Suhdetta ei hyväksytty, ja Kaarle pakotettiin sen vuoksi vuonna 1925 luopumaan oikeuksistaan Romanian kruunuun ja lähtemään maanpakoon. Saadakseen perimysoikeutensa takaisin hän lupautui myöhemmin lopettamaan suhteen Lupescuun ja palasi tilapäisesti yhteen vaimonsa, Kreikan prinsessa Helenan kanssa. Kaarle II kohosi Romanian kuninkaaksi vuonna 1930 ja palasi heti yhteen rakastajattarensa kanssa. Lupesculla katsottiin olevan suurempi vaikutusvalta kuninkaaseen kuin tämän ministereillä, mikä herätti tyytymättömyyttä ja paheksuntaa. Talonpoikaispuolueen puheenjohtajan Iuliu Maniun mukaan Lupescun vaikutus oli syynä lähes kaikkeen pahuuteen Romaniassa. Varsinkin äärioikeistolainen Rautakaarti kiinnitti huomionsa Lupescun juutalaisuuteen. Kaarle syrjäytettiin syyskuussa 1940 ja hän pakeni uudelleen maasta yhdessä Lupescun kanssa. He menivät naimisiin vuonna 1947, jolloin Lupescu otti nimekseen prinsessa Elena. Miehensä kuoltua vuonna 1953 hän asui loppuikänsä Portugalin Estorilissa. ==Lähteet== Luokka:Romanialaiset henkilöt Luokka:Rakastajattaret Luokka:Kuuluisien henkilöiden puolisot Luokka:1890-luvulla syntyneet Luokka:Vuonna 1977 kuolleet
Enjoy Yourself (It’s Later Than You Think)

Enjoy Yourself (It’s Later Than You Think) on Carl Sigmanin ja Herb Magidsonin tekemä musiikkikappale. Vuoden 1950 maaliskuussa se nousi Decca-levy-yhtiön kustantamana nuottijulkaisuna Yhdysvaltain Top 10 -listalla sijalle kymmenen esittäjänään Guy Lombardo & His Royal Canadiens ja laulusolistinaan Kenny Gardner. Laulun nimeen liitetty lisäys oli ajankohtainen sikäli, että Korean sota näytti väistämättömältä ja Neuvostoliitto oli kehittänyt oman ydinaseensa. Vuonna 1980 laulu oli uuden aallon ska-yhtye The Specialsin albumin More Specials aloitus- ja päätöskappaleena. Kappaleen sanoma oli säilynyt entisellään, sillä aloituskappaletta seuraava "Man at C & A" alkaa ydiniskuvaroituksella.The Specials MC More Specials (Chrysalis Records / 2 Tone Records ZCHRTT 5003) 1980. == Lähteet == Luokka: Vuoden 1950 kappaleet Luokka:Herbert Magidsonin sanoittamat kappaleet
Jaavan taistelu

Jaavan taistelu oli osa Japanin Hollannin Itä-Intian sotaretkeä toiseen maailmansotaan kuuluneessa Tyynenmeren sodassa. Taistelu käytiin japanilaisten ja liittoutuneiden välillä Jaavan saaresta Hollannin Itä-Intiassa (nyk. Indonesiassa). Taistelu alkoi 28. helmikuuta 1942 ja päättyi liittoutuneiden antautumiseen 12. maaliskuuta. Taistelun ohessa käytiin myös Jaavanmeren ja Sundasalmen meritaistelut, jotka päättyivät japanilaisten voittoon. Japanilaiset miehittivät Jaavan saarta sodan loppuun asti, kunnes saarella olevat japanilaiset antautuivat liittoutuneille vuonna 1945. ==Lähteet== Luokka:Tyynenmeren sodan taistelut toisessa maailmansodassa Luokka:Yhdistyneen kuningaskunnan taistelut Luokka:Alankomaiden taistelut Luokka:Yhdysvaltain taistelut Luokka:Vuoden 1942 sotahistoria
Sonic Battle

Sonic Battle (ソニック バトル, Sonikku Batoru) on Sonic Teamin kehittämä ja Segan sekä THQ:n julkaisema taistelupeli Game Boy Advancelle. Se on Sonic the Hedgehog-pelisarjan toinen taistelupeli, Sonic the Fightersin ollessa ensimmäinen. Se julkaistiin Japanissa 4. joulukuuta 2003 sekä Pohjois- Amerikassa ja PAL-maissa vuonna 2004. Tämä oli ensimmäinen Sonic-peli Japanissa, joka sisältää kiroilua (vuoropuhelu muutettiin kun peli tuotiin Pohjois-Amerikan markkinoille). ==Lähteet== Luokka:Vuoden 2003 videopelit Luokka:Tappelupelit Luokka:Seikkailupelit Luokka:Sonic the Hedgehog -pelit Luokka:Game Boy Advance -pelit
Beluha

Beluha () on Altaivuoriston korkein vuori (4 506 m). Se sijaitsee Venäjän ja Kazakstanin rajalla. Jäätiköt peittävät vuoresta noin 70 neliökilometriä. ==Lähteet== ==Aiheesta muualla== Luokka:Kazakstanin vuoret Luokka:Venäjän vuoret Luokka:Kazakstanin ja Venäjän raja
Tetrakloorieteeni

Tetrakloorieteeni eli tetrakloorietyleeni eli perkloorietyleeni (C2Cl4) on perkloorattu alkeeni. Yhdistettä käytetään liuottimena, kuivapesuaineena ja eräiden yhdisteiden valmistuksessa. == Ominaisuudet == Tetrakloorieteeni on huoneenlämpötilassa väritöntä nestettä. Se ei liukene veteen, mutta liukenee orgaanisiin liuottimiin. Yhdiste liuottaa rasvaa ja useita muita orgaanisia yhdisteitä ja myös eräitä epäorgaanisia yhdisteitä. Tetrakloorieteeni voi myös syövyttää eräitä metalleja, kuten alumiinia. Tetrakloorieteeni on suhteellisen stabiilia, mutta hapen ja valon tai ultraviolettisäteilyn vaikutuksesta tapahtuu auto-oksidaatio triklooriasetyylikloridiksi.J. C. Hickman: Tetrachloroethylene, Kirk-Othmer Encyclopedia of Chemical Technology, John Wiley & Sons, New York, 2000. Viitattu 20.04.2013Eberhard-Ludwig Dreher, Theodore R. Torkelson & Klaus K. Beutel: Chlorethanes and Chloroethylenes, Ullmann's Encyclopedia of Industrial Chemistry, John Wiley & Sons, New York, 2011. Viitattu 20.04.2013 Tekninen tetrakloorietyleeni on yleensä stabiloitu amiineilla, fenoleilla, estereillä tai epoksideilla. Stabiloimaton tetrakloorietyleeni hajoaa hitaasti valon ja lämmön vaikutuksesta muodostaen myrkyllistä fosgeenia ja syövyttävää diklooriasetyylikloridia. == Valmistus ja käyttö == Ensimmäisen kerran yhdistettä valmisti Michael Faraday vuonna 1821 heksakloorietaania kuumentamalla. Nykyään tetrakloorieteeniä valmistetaan klooraamalla eteeniä, trikloorieteeniä tai 1,2-dikloorietaania, 1-2-dikloorietaanin ja eräiden muiden halogenoitujen hiilivetyjen oksikloorauksella tai tetrakloorimetaanin pyrolyysillä tai eliminaatioreaktiolla pentakloorietaanista. Tetrakloorieteenin tärkein käyttökohde on vaatteiden puhdistaminen kuivapesulla, mihin käytetään noin 80% kaikesta tuotetusta tetrakloorieteenistä. Muita käyttökohteita ovat CFC- yhdisteiden ja triklooriasetyylikloridin ja trikloorietikkahapon valmistus, värjäysprosessit ja metallipintojen puhdistus. == Lähteet == == Aiheesta muualla == * *OVA-ohje: Tetrakloorietyleeni *Työterveyslaitos: Tetrakloorieteeni (tetrakloorietyleeni) (pdf) *Human Metabolome Database (HMDB): Perchloroethylene *Toxin and Toxin Target Database (T3DB): Tetrachloroethylene *Kyoto Encyclopedia of Genes and Genomes (KEGG): Tetrachloroethene *ChemBlink: Tetrachloroethylene Luokka:Alkeenit Luokka:Organohalidit Luokka:Klooriyhdisteet
Westin lannoitetehtaan räjähdys

West Fertilizer Companyn lannoitetehtaalla Westissä Texasissa Yhdysvalloissa syttyi 17. huhtikuuta 2013 tulipalo, jota seurasi voimakas räjähdys. Palon syttymissyy ei ollut aluksi selvillä, mutta räjähdys aiheutui lannoitteissa käytettävästä ammoniumnitraatista. Bureau of Alcohol, Tobacco, Firearms and Explosives kertoi toukokuussa 2016, että räjähdykseen johtanut palo oli tahallaan sytytetty. 21\. huhtikuuta 2013 ilmoitettiin, että räjähdyksessä kuolleita oli 15 ja loukkaantuneita yli 200. Assocation of Texas -vakuutusyhtiö arvioi, että vahingot tulisivat maksamaan yli 100 miljoonaa dollaria. == Lähteet == === Viitteet === == Aiheesta muualla == * Luokka:Räjähdysonnettomuudet Yhdysvalloissa Luokka:Tulipalot Yhdysvalloissa Luokka:Onnettomuudet Texasissa Luokka:Vuoden 2013 onnettomuudet Luokka:Tehdaspalot Luokka:Tuhopoltot
Karl Alfred Poppius

Karl Alfred Poppius (14. helmikuuta 1846 Jaakkima – 1. tammikuuta 1920 Helsinki) oli suomalainen opettaja ja perhostutkija.Otavan Iso tietosanakirja, Otava 1967, osa 6, palsta 1421 Poppius kävi Porvoon lukiota ja valmistui opettajaksi 1871. Hän väitteli tohtoriksi 1889. Hän toimi oppikoulunopettajana Turussa vuodesta 1875, viimeksi ruotsalaisen reaalilysyseon luonnonhistorian ja maantieteen lehtorina 1888–1903. Hän oli myös koulun rehtori. ==Julkaisuja== *Finlands Dendrometridae, 1887 *Finlands Phytometridae, 1891 ==Lähteet== Luokka:Suomalaiset eläintieteilijät Luokka:Suomalaiset opettajat Luokka:Vuonna 1846 syntyneet Luokka:Vuonna 1920 kuolleet
Olga Poppius

Olga Wilhelmina Poppius, o.s. Finne (17. heinäkuuta 1866 Kangasala – 23. kesäkuuta 1939Kuka kukin oli P. Wikisource. Viitattu 8.3.2018.) oli suomalainen näyttelijä, lausuja ja puheilmaisun opettaja.70-vuotias, Helsingin Sanomat, 17.07.1936, nro 189, s. 6, Kansalliskirjaston digitaaliset aineistot Poppiuksen vanhemmat olivat kauppias G. A. Finne ja Vilhelmina Westerling. Hänen puolisonsa oli vuodesta 1892 Tullihallituksen pääjohtaja Wille Poppius.Aikalaiskirja 1920 s. 359. Helsinki: Otava 1920. Poppius oli näyttelijänä Suomalaisessa teatterissa 1885–1898 ja esiintyi noin 100 näyttämötehtävässä.Otavan Iso tietosanakirja, Otava 1967, osa 6, palsta 1422. Poppius kävi tyttökoulun ja opiskeli näyttämötaidetta Kaarola Avellanin johtamana ja teki opintomatkat Pariisiin vuonna 1890 ja 1894 sekä Saksaan vuonna 1925. Kirjailija Jalmari Finne oli Poppiuksen veli ja taiteilija Hilkka Finne hänen sisarensa.Riitta Mäkelä: Naisten ääni. Hilkka Finne, kuvataiteen opettaja, tekijä ja kirjoittaja. (Viitattu 64.10.2018) Poppius oli Helsingin musiikkiopiston lausunnanopettajana 1920–1925 ja sen jälkeen hän toimi yksityisenä lausunnanopettajana. ==Lähteet== Luokka:Suomalaiset näyttelijät Luokka:Suomalaiset lausujat Luokka:Vuonna 1866 syntyneet Luokka:Vuonna 1939 kuolleet
Yrjänä Pietarinpoika

Yrjänä Pietarinpoika (; n. 1530 – 22. syyskuuta 1568 Tukholma) oli Ruotsin kuninkaan Eerik XIV:n sihteeri ja läheinen neuvonantaja, joka toimi myös runsaasti poliittisia tuomioita langettaneen kuninkaan lautakunnan syyttäjänä. Hänestä on yleensä annettu ruotsalaisessa historiankirjoituksessa varsin kielteinen kuva. Myöhemmin on kiistelty siitä, kuinka suuri vaikutusvalta hänellä todellisuudessa oli kuninkaaseen.Jerker Rosén: Jöran Persson Svenskt Biografiskt Lexikon. Ruotsin valtionarkisto. Yrjänä Pietarinpojan isä oli Salan kirkkoherra Pietari Juhananpoika. Yrjänä opiskeli 1550-luvun alussa Wittenbergin yliopistossa Saksassa. Hän tuli vuonna 1555 Kustaa Vaasan kanslian palvelukseen ja vuonna 1558 sihteeriksi herttua Eerikin hoviin Kalmarissa. Yrjänästä tuli kuninkaallinen sihteeri Eerikin noustua valtaistuimelle vuonna 1560. Yrjänä sai suuren vaikutusvallan maan hallintoon ja keräsi myös merkittävän omaisuuden. Hän toimi myös Eerik XIV:n perustaman kuninkaan lautakunnan prokuraattorina eli syyttäjänä. Ruotsin sisäisen valtakamppailun seurauksena lautakunnasta tuli 1560-luvun kuluessa työkalu, jota kuningas käytti vastustajiensa nujertamiseen. Syytettyjen penkille joutuivat muun muassa Juhana-herttua (1562–1563), Nils Sture (1566) ja muut niin sanotun Sture-puolueen johtajat (1567). Yrjänästä tuli varsinkin aatelin silmissä hallintoon kohdistuneen tyytymättömyyden pääkohde, varsinkin kun hänen katsottiin vaikuttaneen merkittävästi ylhäisaatelin etuoikeuksia karsineeseen kuninkaan läänityspolitiikkaan. Vuoden 1567 niin sanottujen Sture-murhien jälkeen Eerik XIV:n ote maan johdosta alkoi kirvota mielisairauden seurauksena ja valtaneuvosto otti ohjat käsiinsä. Kuninkaan väitettiin olleen huonojen neuvonantajien harhaanjohtama ja Yrjänä nähtiin heistä päällimmäisenä, kaiken pahan alkujuurena. Häntä syytettiin valheellisten syytösten esittämisestä kuninkaan lautakunnassa syytettyinä olleita vastaan ja syyttömien väärästä kohtelusta. Yrjänä ja hänen vaimonsa Anna Antintytär tuomittiin kuolemaan 5. syyskuuta 1567, mutta tuomioita ei pantu täytäntöön vaan heitä pidettiin vankeina. Eerik XIV:n palattua vuoden 1568 alkupuolella johtamaan maata Yrjänä vapautettiin ja palautettiin aiempaan asemaansa. Kun Juhana ja Kaarle-herttua pian tämän jälkeen nousivat kapinaan kuningasta vastaan, tämä luovutti Yrjänän Tukholmaa piirittäville kapinallisille pelastaakseen oman asemansa. Yrjänän kuolemantuomio pantiin nyt toimeen teilaamalla. Piirittäjät surmasivat myös hänen iäkkään äitinsä, jota syytettiin noituudesta. Yrjänän vaimo ja lapset onnistuivat pakenemaan. Yrjänän kolme poikaa toimivat myöhemmin kuningas Kaarle IX:n palveluksessa. Heistä yksi oli Erik Jöransson Tegel.Tegel, Erik Jöransson, Tietosanakirja. Osa 9, palsta 1331. Tietosanakirja-osakeyhtiö 1917 ==Lähteet== Luokka:Ruotsalaiset virkamiehet Luokka:Syyttäjät Luokka:Sihteerit Luokka:Ruotsalaiset teloitetut Luokka:Ruotsin teloittamat Luokka:Vuonna 1530 syntyneet Luokka:Vuonna 1568 kuolleet
Rydboholmin linna

Rydboholmin linna on Ruotsissa Österåkerin kunnassa sijaitseva linna. Nykyinen ulkoasu on peräisin 1700-luvulta, mutta rakennuksessa on osia myös 1500-luvulta.Stockholms läns museum: Rydboholms slott Viitattu 20.4.2013. Paikkaa on Vallentunan Lindholmenin lisäksi pidetty Kustaa Vaasan mahdollisena syntymäpaikkana. Linna on nykyisin yksityisasuntona. ==Lähteet== ==Aiheesta muualla== * Slottsguiden * Roslagen: Rydbo och Rydboholms slott Luokka:Tukholman läänin linnat Luokka:Österåkerin kunta
Jacques Roux

Jacques Roux (21. elokuuta 1752 Pranzac – 10. helmikuuta 1794 Bicêtre) oli ranskalainen radikaali katolinen pappi, joka johti Ranskan suuren vallankumouksen aikana ”raivopäinä” (enragés) tunnettua sanskulottien äärisiipeä. Roux’n isä oli upseeri.Jacques Roux Alpha History 24.5.2017. Viitattu 19.9.2022. Roux kävi pappisseminaarin AngoulêmessaRoger Dufraisse: Roux Jacques Encyclopædia Universalis. Viitattu 19.9.2022. ja hänet vihittiin papiksi vuonna 1782. Ennen vallankumousta hän toimi pappina Saintongen alueella.Colin Jones: The Longman Companion to the French Revolution, s. 23, 86, 122, 337, 355, 368–370, 377, 393. Longman, Lontoo/New York 1988. Hän joutui vuonna 1790 jättämään silloisen seurakuntansa, kun häntä syytettiin talonpoikien levottomuuksien lietsomisesta. Hän saapui samana vuonna Pariisiin, jossa hänestä tuli Saint-Nicolas-des-Champs-kirkon kirkkoherra. Hän aloitti poliittisen esiintymisen kordelieeriklubissa ja Pariisin Gravilliersin sektion eli äänestysalueen hallinnossa. Roux oli radikaalien demokraattisten aatteiden kannattaja.Jacques Roux Encyclopædia Britannica Online Academic Edition. Viitattu 20.4.2013. Sodan puhjettua keväällä 1792 hän vaati hamstraajien teloittamista. Roux osallistui elokuussa 1792 Tuileries’n palatsin valtaukseen, minkä jälkeen hänet valittiin Pariisin kommuunin pääneuvostoon. Hän oli saattamassa tammikuussa 1793 kuolemaan tuomittua entistä kuningasta Ludvig XVI:a giljotiiniin. Roux johti helmikuussa 1793 elintarvikkeiden niukkuuteen ja leivän hintaan liittyneitä mellakoita Pariisissa. Hän johti myös sanskulottijoukkoja Pariisin kansannousussa, joka pakotti kansalliskonventin erottamaan 2. kesäkuuta 1793 girondistit jäsenyydestään. Maan johtoon nousseet jakobiinit olivat kuitenkin myös haluttomia toteuttamaan Roux’n vaatimuksia. Roux tuomitsi kansalliskonventin kyvyttömyyden toimia hamstraajia ja keinottelijoita vastaan, ja johti 25. kesäkuuta kansalaislähetystöä, joka vaati konventilta radikaalia talouspolitiikkaa. Hänen konventille pitämänsä puhe tunnetaan ”raivopäiden manifestina”. Pariisissa 26.–28. kesäkuuta tapahtuneet ”saippuamellakat” pantiin Roux’n syyksi. Jakobiinijohtaja Maximilien de Robespierre syytti 28. heinäkuuta Roux’ta vieraan vallan agentiksi ja vastavallankumoukselliseksi, minkä seurauksena Roux erotettiin Pariisin kommuunista ja kordelieeriklubista. Roux vaikutti myös 5. syyskuuta 1793 tapahtuneeseen uuteen kansannousuun, jonka yhteydessä Pariisin sektioiden edustajat marssivat joukolla kansalliskonventtiin ja painostivat sen hyväksymään entistä radikaalimpia päätöksiä, jotka aloittivat ”terrorin ajan”. Roux vangittiin samana päivänä. Hän teki itsemurhan Bicêtren vankilassa 10. helmikuuta 1794. Syksystä 1793 alkaen Jacques Hébertin johtamat hébertistit pyrkivät omaksumaan Roux’n ja ”raivopäiden” poliittisen ohjelman. ==Lähteet== ==Aiheesta muualla== *Jacques Roux Archive Marxists.org Luokka:Ranskan suuren vallankumouksen henkilöt Luokka:Ranskalaiset papit Luokka:Itsemurhan tehneet Luokka:Vuonna 1752 syntyneet Luokka:Vuonna 1794 kuolleet
Uomarinteen koulu

Uomarinteen koulu on Vantaan Myyrmäessä sijaitseva peruskoulun alakoulu. Lukuvuonna 2019–2020 Uomarinteen koulussa oli 665 oppilasta ensimmäisestä kuudenteen luokkaan. Oppilaista vieraskielisiä on 29 prosenttia. Koulu on mukana KiVa- ja Liikkuva koulu -kampanjoissa. Keväällä 2016 uutisoitiin Uomarinteen koulun laajennuksesta noin 300 oppilaspaikalla vuosien 2017–2018 aikana. Laajennus mahdollistaisi samalla Vaskivuoren lukion pihalla sijaitsevasta parakkikoulusta ja koulun omalla tontilla sijaitsevasta A-rakennuksesta luopumisen. Tiedosto:Uomarinteen koulu-2.jpg|Uomarinteen koulurakennus. Tiedosto:Uomarinteen koulu-2b.jpg|Uomarinteen koulua. Tiedosto:South side of Uomarinne School in Myyrmäki, Vantaa, Finland, 2021 November.jpg|Uomarinteen koulua. ==Lähteet== == Aiheesta muualla == Luokka:Vantaan peruskoulut Luokka:Myyrmäki
Raivopäät (Ranskan vallankumous)

Raivopäät (myös raivoisat tai riivatut; ) olivat Ranskan suuren vallankumuksen aikana toiminut radikaali ääriliike, joka kannatti alempia yhteiskuntaluokkia hyödyttäviä taloudellisia ja sosiaalisia uudistuksia. Liikkeen johtajia olivat pappi Jacques Roux ja postivirkailija Jean Varlet. Liikkeen huolena oli varsinkin elintarvikepula ja se vaati hintasääntelyä, viljan pakkoluovutuksia ja valtion taloudellisia avustuksia köyhille. Raivopäät vaikuttivat girondistien erottamiseen kansalliskonventista kesäkuussa 1793 ja painostivat vuoripuoluetta ajamaan entistä jyrkempää linjaa. Koska liike kritisoi jatkuvasti Ranskan hallitusta, sen johtajat pidätettiin syyskuussa 1793 Yhteishyvän valiokunnan määräyksestä. Liikkeen kuihduttua hébertistit jatkoivat sen tavoitteiden ajamista.Enrage Encyclopædia Britannica Online Academic Edition. Viitattu 20.4.2013. ==Lähteet== Luokka:Ranskan vallankumouksen poliittiset ryhmät
High On Fire

High On Fire on stoner metal -yhtye, joka perustettiin Oaklandissa vuonna 1998. Yhtyeen keulahahmo ja perustaja Matt Pike soittaa myös kitaraa vaikutusvaltasessa stoner doom -yhtyeessä Sleep. High On Fire esiintyy Tuskassa vuonna 2022. ==Jäsenet== ;Nykyiset * Matt Pike – kitara, laulu (1998–) * Jeff Matz – basso (2006–) * Coady Willis – rummut (2021–) ;Entiset * Des Kensel – rummut (1998–2019) * George Rice – basso (1998–2004) * Joe Preston – basso (2004–2006) ;Kiertue * Chris Maggio – rummut (2019–2021) === Aikajana === ==Diskografia== ===Studioalbumit=== *The Art of Self Defense (2000, Man's Ruin Records) *Surrounded by Thieves (2002, Relapse Records) *Blessed Black Wings (2005, Relapse Records) *Death Is This Communion (2007, Relapse Records) *Snakes for the Divine (2010, E1 Music) *De Vermis Mysteriis (2012, E1 Music) *Luminiferous (2015, E1 Music) *Electric Messiah (2018, E1 Music) *Cometh the Storm (2024) === EP:t ja Split-albumit === *High On Fire (EP, 1999, 12th Records) *Hung, Drawn & Quartered / March Of The Fire Ants (Mastodonin kanssa) (2003, Relapse Records) *Brother In The Wind / Gwodhunqa (Ruinsin kanssa) (2005, Skin Graft Records) *Relapse Single Series (Coliseum & Baronessin kannsa) (2003, Relapse Records) == Lähteet == Luokka:Yhdysvaltalaiset doom metal -yhtyeet Luokka:Stoner rock -yhtyeet
Kordelieeriklubi

Kordelieeriklubi (; viralliselta nimeltään Ihmis- ja kansalaisoikeuksien ystävien seura, )Club of the Cordeliers Encyclopædia Britannica Online Academic Edition. Viitattu 20.4.2013. oli Ranskan suuren vallankumouksen aikana toiminut poliittinen klubi, jonka ympärille ryhmittyneitä kutsuttiin kordelieereiksi. Kordelieeriklubi perustettiin vuonna 1790 ehkäisemään vallan väärinkäyttöä ja kansalaisoikeuksien loukkauksia. Klubin nimi tuli sen alkuperäisestä kokoontumispaikasta, valtion haltuun otetusta Pariisin entisestä kordelieeri- eli fransiskaaniluostarista. Klubin johtajiin kuuluivat muun muassa Jean-Paul Marat ja Georges Danton, jotka tekivät siitä merkittävän poliittisen voimatekijän. Kuningas Ludvig XVI:n yritettyä epäonnistunutta pakoa Varennesissa kesäkuussa 1791 kordelieerit vaativat kuninkaan syrjäyttämistä ja järjestivät vaatimustensa tueksi 17. heinäkuuta kuuluisan verenvuodatukseen päättyneen Marskentän mielenosoituksen. Kansalliskaartin hajottaessa mielenosoituksen 50 ihmistä sai surmansa ja kordelieeriklubi kiellettiin tilapäisesti. Monarkian lakkauttamisen jälkeen syksyllä 1792 Danton tukijoineen jätti kordelieeriklubin ja sen johtoon astuivat Antoine- François Momoro ja Jacques Hébert, joiden johdolla klubin linja muuttui yhä radikaalimmaksi. Nyt klubi siirtyi kannattamaan paikallista itsehallintoa, suoraa demokratiaa, ateismin edistämistä ja vallankumousarmeijan luomista. Klubi menetti merkityksenä Hébertin kannattajien pidätyksen jälkeen keväällä 1794. ==Lähteet== Luokka:Ranskan vallankumouksen poliittiset ryhmät Luokka:Radikaalit puolueet
Erämaan valloittajat

Erämaan valloittajat () on vuonna 1927 julkaistu W. S. Van Dyken ohjaama yhdysvaltalainen mykkä lännenelokuva, jonka pääosissa ovat Tim McCoy, Joan Crawford ja Roy D’Arcy. Erämaan valloittajat tuotettiin ja kuvattiin 80 000 dollarin budjetilla vuonna 1926. Elokuva on muuten kuvattu kokonaan mustavalkoisena, mutta yksi kohtaus on kuvattu värillisenä Technicolorilla. Metro-Goldwyn-Mayer tuotti ja levitti elokuvan. Elokuva sai ensi-iltansa Yhdysvalloissa 15. tammikuuta vuonna 1927. Elokuva menestyi taloudellisesti hyvin; se tuotti 283 000 dollaria. Suomessa elokuva sai ensi-illan 27. helmikuuta vuonna 1928. ==Juoni== Erämaan valloittajat sijoittuu 1700-luvulle seitsenvuotisen sotaan. Pukudraamassa eversti Sir Dennis O’Hara (McCoy) rakastaa ranskalaisjoukkojen komentajan tytärtä René Contrecoeuria (Crawford), jonka päällikkö Pontiacin johtamat intiaanit kidnappavat. O’Hara aikoo pelastaa hänet ja avioitua hänen kanssaan. ==Näyttelijät== ==Lähteet== ==Aiheesta muualla== * Erämaan valloittajat Silentera.comissa * * * Luokka:Vuoden 1927 yhdysvaltalaiset elokuvat Luokka:Yhdysvaltalaiset sotadraamat Luokka:Yhdysvaltalaiset lännenelokuvat Luokka:Yhdysvaltalaiset historialliset elokuvat Luokka:Yhdysvaltalaiset mykkäelokuvat Luokka:W. S. Van Dyken ohjaamat elokuvat Luokka:Yhdysvaltalaiset mustavalkoelokuvat Luokka:Metro-Goldwyn-Mayerin elokuvat
Sranantongo

Sranantongo (ISO 639-3: srn; myös sranan, taki-taki) on Surinamessa puhuttava englantiin perustuva kreolikieli. Lisäksi sitä käytetään muun muassa Aruballa. Siinä on paljon samankaltaisuuksia Sierra Leonessa puhuttavan krion kielen ja saramaccan kanssa. == Käyttö ja status == Vaikka hollanti on Surinamen ainoa virallinen kieli, sranantongolla on vakaa käyttäjäkunta ja kieli toimiikin maan lingua francana, jota suurin osa surinamelaisista osaa. Tästä huolimatta hollanti on surinamelaisten keskuudessa hieman arvovaltaisempi kieli. Äidinkielisiä puhujia on noin 130 000, mutta toisena kielenä sitä puhuu 500 000 eli käytännössä koko Surinamen väestö. Sranantongon katsotaan olevan elinvoimainen. Vaikka sranantongon käyttöä on Surinamen kouluissa pyritty kitkemään, kieli toimii kuitenkin maan kulttuurin ja taiteen kielenä. Henri Frans de Ziel (1916–75) kehitti sranantongoa ja loi sille kirjallisuutta.De Muurgedichten van Leiden: Trefossa (ps. Henry F. de Ziel) , Gronmama Surinamen kansallislaulun, joka on de Zielin kirjoittama, toinen säkeistö lauletaan sranan tongolla. Kieltä kirjoitetaan latinalaisin aakkosin. == Fonologia == === Konsonantit === Bilabiaali Alveolaari Postalveolaari Palataali Velaari Glottaali Nasaali m n ɲ ŋ Klusiili b d g Affrikaatta ʤ Frikatiivi f z ʃ h Tremulantti ɾ ~ r Lateraali l Approksimantti w Lähde: === Vokaalit === Etinen Keskinen Takainen Suppea i u Puolisuppea e ə o Puoliavoin ɛ ɔ Avoin a Lähde: == Kielioppi ja sanasto == Lukusanat 1–10 sranantongoksi: 1 2 3 4 5 6 7 8 9 10 wan tu dri fo feifi siksi seibi aiti neigi tin == Lähteet == Luokka:Surinamen kielet Luokka:Englannin kreolit
Pyykinkuivausteline

Pyykinkuivausteline on pestyn pyykin kuivaamiseen tarkoitettu teline. Jotkin telineet ovat kookkaita ja ulkokäyttöön suunniteltuja. Pienemmät mallit on tarkoitettu sisäkäyttöön ja voivat olla kasattavia, lattialle koottavia tai kiinteämmin yleensä seinään tai kattoon asennettavia. ==Katso myös== *Pyykkinaru *Kuivausrumpu *Kuivauskaappi Luokka:Kotitalous Luokka:Pihakalusteet
Sichuanin maanjäristys 2013

Sichuanin maanjäristys 2013 oli maanjäristys, joka tapahtui 20. huhtikuuta 2013 Kiinan Sichuanin (eli Setšuanin) maakunnassa. Kiinalaisten alustava arvio järistyksen voimakkuudesta oli 7 magnitudia, mutta yhdysvaltalaisten geologien mittauksien mukaan järistys oli voimakkuudeltaan 6,6 magnitudia. Järistyksessä sai surmansa ainakin 180 ihmistä. ==Katso myös== * Sichuanin maanjäristys 2008 * Luettelo maanjäristyksistä == Lähteet == == Aiheesta muualla == *Deadly earthquake in Sichuan, China Earth Quake Report Luokka:Vuoden 2013 maanjäristykset Luokka:Maanjäristykset Kiinassa Maanjäristys 2013
Robin Stjernberg

Robin James Olof Stjernberg (s. 22. helmikuuta 1991 Hässleholm) on ruotsalainen laulaja. Hän edusti Ruotsia vuoden 2013 Eurovision laulukilpailussa kappaleella "You" ja sijoittui kilpailussa 14:nneksi. Stjernberg oli mukana myös Idol 2011 -kilpailussa, jossa hän sijoittui toiseksi. Stjernberg on mukana yhtyeessä What’s Up!, johon on kuulunut myös Eurovision laulukilpailusta tuttu Eric Saade. Stjernbergin esikoisalbumi My Versions julkaistiin tammikuussa 2012. Toinen albumi, Pieces, julkaistiin 26. kesäkuuta 2013. == Diskografia == === Albumit === *My Versions (2012) *Pieces (2013) === Singlet === *All This Way (2011) *Halo (2012) *My Mind (2012) *Scars (2012) *You (2013) *Crime (2013) ==Lähteet== Luokka:Ruotsalaiset laulajat Luokka:Ruotsin euroviisuedustajat Luokka:Vuonna 1991 syntyneet Luokka:Elävät henkilöt Luokka:Vuoden 2013 euroviisuedustajat
1-oktadekanoli

1-oktadekanoli on väritöntä-valkoista, hieman vahamaisia hiutaleita muistuttava suoraketjuinen primäärinen alkoholi. 1-oktadekanolin moolimassa on 270,5 g/mol, sulamispiste 59,8 °C, kiehumispiste 336 °C, tiheys 0,81 g/cm3, leimahduspiste 170 °C, itsesyttymislämpötila 450 °C ja CAS-numero 112-92-5. Yhdisteen rakennekaava on CH3(CH2)17OH eikä se liukene veteen, mutta liukenee alkoholiin, asetoniin, eetteriin, bentseeniin ja kloroformiin. Yhdisteestä käytetään myös nimiä n-oktadekanoli, oktadekanoli, stearyylialkoholi, oktadekan-1-oli, 1-hydroksioktadekaani ja oktadekyylialkoholi. Oktadekanolin valmistusmenetelmä on steariinihapon pelkistys. Yhdistettä käytetään kosmetiikassa ja lääketeollisuuden synteesien lähtöaineena. Yhdistettä esiintyy semiokemikaalina eliöiden viestinnässä. 1-oktadekanolissa voi esiintyä epäpuhtauksina 1-heksadekanolia, 1-tetradekanolia, 1-eikosanolia, 1-dodekanolia, oktadekyylistearaattia, oktadekaania ja steariinihappoa. == Lähteet == == Aiheesta muualla == * *PubChem: Stearyl alcohol *Human Metabolome Database: Octadecanol *KEGG: Stearyl alcohol *ChemBlink: Octadecanol *Dr. Duke's Phytochemical and Ethnobotanical Databases: Octadecanol *Pherobase: Semiochemical – 18OH *Inchem: 1-octadecanol CAS N°: 112-92-5 (pdf) Luokka:Alkoholit
Meksikonsininaakka

Meksikonsininaakka (Cyanolyca mirabilis) on varisten heimoon kuuluva varpuslintu. ==Tuntomerkit== Meksikonsininaakka on 23–35 cm pitkä. Sillä on sininen vartalo ja musta pää sekä rinta. Kurkku on valkoinen ja silmän yläpuolelta kulkee valkea silmäkulmanjuova. ==Levinneisyys== Meksikonsininaakkaa tavataan kotoperäisenä Lounais-Meksikossa Guerrerossa ja Oaxacassa. Lajin populaatioksi arvioidaan 1 500–7 000 yksilöä. Lajin kannankehitys on laskeva elinympäristöjen häviämisen takia ja se on luokiteltu vaarantuneeksi. ==Elinympäristö== Meksikonsininaakka elää pääasiassa koskemattomissa, kosteissa vuoristometsissä, joissa kasvaa tammia ja kuusia. Guerrerossa laji elää 1 525–3 500 metrin ja Oaxacassa 2 000–2 600 metrin korkeudella, eikä lajille sopivia elinympäristöjä juuri ole alle 1 800 metrissä. ==Elintavat== Meksikonsininaakka etsii ravintoa pareittain tai pienissä ryhmissä. Pesimäajan ulkopuolella meksikonsininaakka voi liittyä muiden lajien kanssa sekaparviksi. Pesintöjä on todettu huhtikuusta elokuuhun. ==Lähteet== Luokka:Varikset Luokka:Uhanalaiset linnut
Loisnokkeli

Loisnokkeli, aikaisemmalta nimeltään punanokkeli (Buphagus erythrorhynchus) on loisnokkelien heimoon kuuluva varpuslintu. == Levinneisyys == Loisnokkelia tavataan Itä-Afrikasta Etelä-Afrikkaan ulottuvalla alueella. Lajin populaatiota ei ole arvioitu, mutta lajia on kuvattu paikallisesti yleiseksi ja se on luokiteltu elinvoimaiseksi. == Lähteet == Luokka:Loisnokkelit
Tasanko (Ranskan vallankumous)

Tasanko () tai suo (le Marais) oli Ranskan suuren vallankumouksen aikana kansalliskonventin keskustalaisista edustajista käytetty nimitys. He sijoittuivat radikaalin vuoripuolueen ja maltillisten girondistien väliin. Nimet ”tasanko” ja ”vuori” viittasivat istumapaikkojen sijoittumiseen konventin istuntosalissa. Keskustalaiset edustajat muodostivat enemmistön konventin jäsenistä ja olivat siten vaa’ankieliasemassa kaikkia päätöksiä tehtäessä. Aluksi ”tasangon” edustajat myötäilivät Emmanuel Joseph Sieyèsin johdolla girondisteja, mutta Ludvig XVI:n kuolemantuomiosta päätettäessä he tukivat vuoripuolueen jyrkkää linjaa. Vuonna 1794 he auttoivat Robespierren syrjäyttämisessä.the Plain Encyclopædia Britannica Online Academic Edition. Viitattu 20.4.2013. ==Lähteet== Luokka:Ranskan vallankumouksen poliittiset ryhmät
Louis de Rohan

Louis René Édouard de Rohan (25. syyskuuta 1734 Pariisi – 17. helmikuuta 1803 Ettenheim, Baden)Louis-René-Édouard, prince de Rohan Encyclopædia Britannica Online Academic Edition. Viitattu 20.4.2013. oli ranskalainen hoviherra ja kardinaali, joka muistetaan parhaiten maan kuningashuoneen mainetta ravistelleen niin sanotun kaulakoruskandaalin huijauksen uhrina. Louis de Rohan kuului Rohanin vanhaan ja mahtavaan aatelissukuun, ja hänelle kuului Rohan-Guéménéen prinssin arvo. Hänen setänsä Louis Constantin de Rohan oli Strasbourgin piispa ja hänet nimitettiin jo nuorena tämän koadjuuttoriksi. Hänet nimitettiin vuonna 1761 myös Ranskan akatemian jäseneksi, vaikkei hän ollut tuolloin julkaissut vielä mitään.Nordisk familjebok (1916), s. 623, 625 Runeberg.org. Viitattu 8.10.2015. Rohan toimi vuosina 1772–1774 Ranskan lähettiläänä Wienissä. Ranskaan palattuaan hänet nimitettiin vuonna 1777 kuninkaalliseksi suuralmujenjakajaksi, 1778 kardinaaliksi ja 1779 Strasbourgin piispaksi, missä virassa hän oli vuoteen 1801. Itävallan keisarinna Maria Teresia ei pitänyt lähettiläänä toimineesta Rohanista, minkä seurauksena hän joutui myös Ranskan kuningatar Marie Antoinetten (Maria Teresian tyttären) epäsuosioon.Affair of the Diamond Necklace Encyclopædia Britannica Online Academic Edition. Viitattu 20.4.2013. Rohan päätyi kaulakoruhuijauksen uhriksi, koska oli hyvin innokas palauttamaan suosionsa hovissa. Hänet huijattiin ostamaan suunnattoman kallis timanttikaulakoru kuningatar Marie Antoinetten nimissä, vaikka tämä ei todellisuudessa ollut hyväksynyt hanketta. Rohan ei myöskään kyennyt maksamaan ostosta itse. Jutun paljastuttua hänet vangittiin kuninkaan määräyksestä Bastiljiin ja häntä syytettiin petoksesta. Vaikka oikeus vapauttikin Rohanin syytteistä toukokuussa 1786, hänet erotettiin silti viroistaan ja karkotettiin hovista. Tämä käänsi varsinkin kuningattaren vihamiesten ja monarkian kriitikkojen sympatiat hänen puolelleen. Rohan valittiin vuonna 1789 pappissäädyn edustajana säätyjen yleiskokoukseen. Hän kieltäytyi vannomasta vaadittua uskollisuudenvalaa vallankumouksen jälkeen säädetylle uudelle kirkkolaille ja pakeni vuonna 1791 hiippakuntansa saksalaiseen osaan, jossa hän asettui tukemaan vastavallankumouksellisten emigranttien armeijaa. Rohan erosi piispanvirastaan vuoden 1801 konkordaatin astuttua voimaan. ==Lähteet== Luokka:Ranskalaiset kardinaalit Luokka:Ranskan akatemian jäsenet Luokka:Ranskalaiset piispat Luokka:Katoliset piispat Luokka:Vuonna 1734 syntyneet Luokka:Vuonna 1803 kuolleet
Cobija

Cobija on Pandon departementin pääkaupunki Bolivian pohjoisosassa. Vuonna 2020 siellä oli 42 194 asukasta. Kaupunki sijaitsee Acre-joen varrella Brasilian vastaisella rajalla. Perun rajalle on vain 80 km. Cobija perustettiin vuonna 1906 kumintuotantoa varten. Aikaisemmin sinne pääsi vain lentäen tai jokea pitkin. == Lähteet == == Aiheesta muualla == Luokka:Bolivian kaupungit
Poikamiesasuntoja

Poikamiesasuntoja () on Harry F. Millarden ohjaama yhdysvaltalainen mykkä komediaelokuva vuodelta 1927. Elokuvan pääosassa on Joan Crawford, joka näyttelee Joslyn Poe -nimistä taxi-danceria eli taksitanssijaa. Elokuvan muissa rooleissa ovat Owen Moore, Douglas Gilmore, Marc McDermott ja Gertrude Astor. Poikamiesasuntoja perustuu Robert Terry Shannonin romaaniin The Taxi Dancer, jonka pohjalta A. P. Younger laati käsikirjoituksen. Ralph Spence teki välitekstit elokuvaan. Elokuvan tuotantoyhtiönä ja jakelijana toimi Metro- Goldwyn-Mayer. Poikamiesasuntoja sai ensi-iltansa Yhdysvalloissa 5. helmikuuta vuonna 1927. Suomessa elokuva julkaistiin samana vuonna 18. marraskuuta. Elokuva tuotti ilmestyessään hyvin – 363 000 dollaria. Poikamiesasuntoja on Joan Crawfordin ensimmäinen elokuva, jossa hänet mainitaan ensimmäisenä alkuteksteissä. ==Juoni== Poikamiesasuntoja kertoo etelästä kotoisin olevasta Joslyn Poesta (Joan Crawford) -nimisestä tytöstä, joka yrittää tulla ammattitaitoiseksi tanssijaksi New Yorkissa. Kun hän ei millään löydä töitä, hän alkaa työskennellä taxi-dancerina eli taksitanssijana ja tapaa useita kosijoita. ==Näyttelijät== ==Lähteet== ==Aiheesta muualla== * Poikamiesasuntoja Silentera.comissa * * * * Poikamiesasuntoja TCM Movie Databasessa Luokka:Vuoden 1927 yhdysvaltalaiset elokuvat Luokka:Yhdysvaltalaiset komediaelokuvat Luokka:Yhdysvaltalaiset mykkäelokuvat Luokka:Yhdysvaltalaiset mustavalkoelokuvat Luokka:Yhdysvaltalaiset romaaneihin perustuvat elokuvat Luokka:Metro-Goldwyn-Mayerin elokuvat
Enni Rekola

Enni Rekola (26. marraskuuta 1909 Viipuri – 19. maaliskuuta 1982) oli suomalainen näyttelijä, joka tunnettiin elokuvissa tummasta ja matalasta äänestään. Rekola oli tunnettu näyttelijä Helsingin kaupunginteatterissa. Teatteriuransa alussa hän esiintyi Viipurin kaupunginteatterissa vuosina 1931-32. Lisäksi hän näytteli 20 elokuvassa vuosina 1945-1968. Kaupunginteatterissa Rekolan näyttämötehtäviä olivat muun muassa Rakkain rakastaja, Kansanvihollinen, Sanny Kortmanin koulu, Naiset ja Peer Gynt. Hän näytteli myös useita sivuosia elokuvissa, kuten Nokea ja kultaa (1945) ja Nuoruus sumussa (1946). Elokuvasadussa Prinsessa Ruusunen (1949) Rekola nähtiin Tuonettaren osassa. Hänet muistettaneen kuitenkin parhaiten komedian Virtaset ja Lahtiset (1959) Helmi Lahtisena. Elokuvan on ohjannut Jack Witikka. ==Elokuvat== *Ristikon varjossa (1945) *Nokea ja kultaa (1945) *Viikon tyttö (1946) *Nuoruus sumussa (1946) *Kultainen kynttilänjalka (1946) *Tuhottu nuoruus (1947) *Pikku-Matti maailmalla (1947) *Kultamitalivaimo (1947) *Hedelmätön puu (1947) *Laitakaupungin laulu (1948) *Hormoonit valloillaan (1948) *Ruma Elsa (1949) *Prinsessa Ruusunen (1949) *Tapahtui kaukana (1950) *Isäpappa ja keltanokka (1950) *Vihaan sinua – rakas (1951) *Virtaset ja Lahtiset (1959) *Kaasua, komisario Palmu! (1961) ==Lähteet== *Enni Rekola Elonetissä *Helsingin kaupunginteatteri Luokka:Suomalaiset näyttelijät Luokka:Vuonna 1909 syntyneet Luokka:Vuonna 1982 kuolleet
Clark Kimberling

Clark Kimberling (7. lokakuuta 1942 Hinsdale, Illinois, Yhdysvallat) on matemaatikko, muusikko ja säveltäjä. Hän on toiminut matematiikan professorina vuodesta 1970 Evansvillen yliopistossa. Hänen tutkimusalansa sisältää muun muassa kolmion merkillisiä pisteitä (geometria), lukujonoja ja hymnologiaa. Kimberling väitteli tohtoriksi matematiikassa vuonna 1970 Chicagossa Illinois Institute of Technologyssa. Vuodesta 1994 saakka hän on julkaissut kasvavaa luetteloa kolmion merkillisistä pisteistä. Tietokanta tunnetaan nimellä Encyclopedia of Triangle Centers. == Aiheesta muualla == * Kimberlingin kotisivu * Kendall Hunt: Clark Kimberling * Encyclopedia of Triangle Centers Luokka:Yhdysvaltalaiset matemaatikot Luokka:Yhdysvaltalaiset huilistit Luokka:Vuonna 1942 syntyneet Luokka:Elävät henkilöt
Korkea portti

Korkea Portti (, ) tai lyhyemmin Portti () oli osmanivaltakunnan keskushallinnosta käytetty nimitys. Nimi sai alkunsa muun muassa Bysantissa noudatetusta hallitsijan tavasta julkistaa viralliset päätöksensä ja tuomionsa palatsinsa portilta. Tavan omaksuivat myös osmanisulttaanit Orhan I:stä lähtien, ja siksi sulttaanin palatsia tai sen pihalle johtavaa porttia alettiin nimittää Korkeaksi portiksi. Aluksi nimellä tarkoitettiin Brussassa sijainnutta palatsia. Turkkilaisten vallattua Konstantinopolin (nyk. Istanbul) nimeä alettiin käyttää Topkapın palatsin uloimmalle pihalle johtaneesta portista, joka nykyisin tunnetaan nimellä Hallitsijan portti () .Kysy.fi 1700-luvulla palatsialueen länsipuolelle, Alemdar Caddesin toiselle puolelle, rakennettiin suuri italialaistyylinen rakennus, johon suurvisiirin virasto ja useat ministeriöt sijoitettiin. Tästä rakennuksesta ja sen pihalle johtaneesta juhlallisesta portista alettiin käyttää nimitystä Korkea Portti (); puhekielessä myös paša kapusi ("paššan portti"). Rakennus vahingoittui pahoin tulipalossa vuonna 1911. Nykyisin siinä toimivat Istanbulin maakunnan virastot. ==Lähteet== Luokka:Portit Luokka:Turkin museot‎ Luokka:Osmanien arkkitehtuuri Luokka:Istanbulin rakennukset ja rakennelmat
Vangitut (vuoden 2013 elokuva)

Vangitut () on vuonna 2013 ensi-iltansa saanut yhdysvaltalainen jännityselokuva, jonka on ohjannut Denis Villeneuve ja käsikirjoittanut Aaron Guzikowski. Yhdysvalloissa elokuva sai ensi-iltansa 20. syyskuuta 2013. Suomessa sen ensi-ilta oli 17. tammikuuta 2014. Elokuva kertoo kahden kiitospäivänä katoavan pikkutytön etsinnöistä Pennsylvaniassa. Sen pääosissa ovat Hugh Jackman, Jake Gyllenhaal, Viola Davis, Maria Bello, Terrence Howard, Melissa Leo ja Paul Dano. == Näyttelijät == == Lähteet == == Aiheesta muualla == * Viralliset kotisivut * * * * Luokka:Vuoden 2013 yhdysvaltalaiset elokuvat Luokka:Denis Villeneuven ohjaamat elokuvat Luokka:Yhdysvaltalaiset jännityselokuvat Luokka:Warner Brosin elokuvat
Eestinkylä

Eestinkylä (ruots. Estby) on kylä Kirkkonummella. Vuonna 2011 kylässä oli 718 asukasta.https://www.kirkkonummi.fi/library/files/593a45f39635eb3a0a000f38/kirkkonummi- tilastoina2013.pdf Eestinkylä sijaitsee Kirkkonummen keskustasta noin viisi kilometriä etelään päin. Kylä koostuu harvakseltaan sijoittuvista omakotitaloista sekä viljelysalueista. Eestinkylää halkoo kaksi suurehkoa jokea, jotka usein tulvivat keväisin ja näin aiheuttavat ongelmia alueen liikenteessä. Eestinkylässä palvelee Maatilapuoti, jossa myydään muun muassa elintarvikkeita. == Lähteet == Luokka:Kirkkonummen kylät
Uptown Girls

Uptown Girls (Uptown Girls) on vuonna 2003 ensi-iltansa saanut Boaz Yakinin ohjaama teinikomedia. == Lähteet == == Aiheesta muualla == * Arvio elokuvasta Film-O-Holic-sivustolla Luokka:Vuoden 2003 yhdysvaltalaiset elokuvat Luokka:Yhdysvaltalaiset draamakomediaelokuvat
Shūichi Gonda

Shūichi Gonda (; s. 3. maaliskuuta 1989 Setagaya, Tokion prefektuuri) on japanilainen jalkapalloilija. Hän on pelipaikaltaan maalivahti ja pituudeltaan 187-senttimetrinen. Hän edustaa J. Leaguessa pelaavaa Shimizu S-Pulsea. Hän on pelannut kotimaansa lisäksi Itävallassa ja Portugalissa. Gonda oli Japanin maajoukkueen varamaalivahtina MM-kilpailuissa 2014. Hän kuului Japanin joukkueeseen sen voittaessa Aasian-mestaruuden 2011 mutta jäi silloinkin ilman peliaikaa. Japanin saavuttaessa hopeaa Aasian-mestaruuskilpailuissa 2019 Gonda oli joukkueen ykkösmaalivahti. == Tilastot == Japanin maajoukkueessa Vuodet ottelut maalit 2010 1 0 2013 1 0 2015 1 0 2018 2 0 2019 11 0 2020 2 0 2021 10 0 2022 5 0 Yhteensä 33 0 == Lähteet == == Aiheesta muualla == *National Football Teams *Japan National Football Team Database Luokka:Japanilaiset jalkapallomaalivahdit Luokka:Vuonna 1989 syntyneet Luokka:Elävät henkilöt
Blood Ties (vuoden 2013 elokuva)

Blood Ties on 2013 ensi-iltansa saanut trilleri, jonka on ohjannut Guillaume Canet. Se on vuoden 2008 ranskalaisen elokuvan Les liens du sang uudelleenfilmatisointi. Se perustuu samannimiseen ranskalaiseen romaaniin, jonka on kirjoittanut Bruno ja Michel Papet. Elokuvan päärooleissa ovat Clive Owen, Billy Crudup, Marion Cotillard, Mila Kunis ja Matthias Schoenaerts. == Näyttelijät == == Aiheesta muualla == * * Luokka:Vuoden 2013 yhdysvaltalaiset elokuvat Luokka:Vuoden 2013 ranskalaiset elokuvat Luokka:Yhdysvaltalaiset rikosdraamaelokuvat Luokka:Ranskalaiset rikosdraamaelokuvat Luokka:Ranskalaiset romaaneihin perustuvat elokuvat Luokka:Yhdysvaltalaiset uudelleenfilmatisoinnit Luokka:Yhdysvaltalaiset romaaneihin perustuvat elokuvat
Sonic Pinball Party

Sonic Pinball Party on Sonic Teamin kehittämä ja Segan julkaisema toimintapeli, joka on julkaistu Game Boy Advancelle vuonna . Peli sisältää hahmoja sekä muita lukuisia asioita Sonic Teamin vuosien varrella kehittämistä pelisarjoista, pääosin Sonic the Hedgehog -pelisarjasta. ==Tarina== Pelin tarina sijoittuu Casinopolikseen (Station Squarelle), jossa Dr. Eggman käännyttää ihmisiä uhkapeliroboteiksi sekä aivopesee Miles "Tails" Prowerin ja Amy Rosen. Sonicin pitää pelastaa hänen kaverinsa voittamalla "Egg Cup Tournament" flipperiturnauksen. ==Hahmot== *Sonic the Hedgehog *Miles "Tails" Prower *Knuckles the Echidna *Amy Rose *Metal Sonic *Dr. Eggman *Cream the Rabbit *Nights *Amigo the Monkey ==Vastaanotto== Peli sai pääosin positiivisia vastaanottoja. *Metacritic - 77/100 *GameRankings - 79.38%. *IGN - 8.3/10 *GameSpot - 8.1/10 *GameSpy - 3/5 *GamePro - 4/5 *Nintendo Power - 4.1/5 *Electronic Gaming Monthly - 7.5/10 ==Lähteet== == Aiheesta muualla == * Luokka:Vuoden 2003 videopelit Luokka:Toimintapelit Luokka:Sonic the Hedgehog -pelit Luokka:Game Boy Advance -pelit
Source Filmmaker

Source Filmmaker on Valven vuonna 2012 julkaisema animaatio-ohjelma, joka toimii Source-pelimoottorissa.http://www.sourcefilmmaker.com/ http://store.steampowered.com/app/1840/ == Lähteet == Luokka:Kuvankäsittelyohjelmat Luokka:Videonmuokkausohjelmat
Ja paholainen loi naisen

Ja paholainen loi naisen (Sin noticias de Dios) on vuonna 2001 ensi-iltansa saanut Agustin Diaz Yanesin käsikirjoittama ja ohjaama komediaelokuva. Hän laati käsikirjoituksen ajatellen nimenomaan pääosan esittäjiksi valitsemiaan Penélope Cruzia ja Victoria Abrilia. Ohjaaja tunnetaan vuoden 1995 elokuvasta Kukaan ei puhu meistä, kun olemme kuolleet. == Lähteet == == Aiheesta muualla == * Kati Sinisalon arvio elokuvasta Helsingin Sanomissa * Jussi Kaisjoen arvio elokuvasta Film-O-Holic-sivustolla Luokka:Vuoden 2001 espanjalaiset elokuvat Luokka:Meksikolaiset elokuvat Luokka:Vuoden 2001 italialaiset elokuvat Luokka:Vuoden 2001 ranskalaiset elokuvat Luokka:Italialaiset komediaelokuvat Luokka:Ranskalaiset komediaelokuvat
Kvis

Kvis on pieni omakotitalovaltainen kylä Kirkkonummella Jorvaksen postinumeroalueella 02420 Jorvas Laajakallion vieressä. Kvisiä halkoo pitkähkö hiekkainen Kvisintie, jonka ympärille asettuu asuintaloja. Kvisintie on osa Kuninkaantietä. Kvisissä asui aikanaan puutarha-arkkitehti Bengt Schalin, jonka mukaan Kvisissä on myös nimetty tie. Kvisin alueen muut tiet ovat Kvisinkuja, Kvisinpolku, Kvisinrinne ja Neidonlaakso. Kvisintien ja Bengt Schalinin tien risteyksestä on Jorvaksen seisakkeelle noin kilometrin matka kävellen. Lähin ruokakauppa sijaitsee Laajakalliossa noin 2,5 kilometrin päässä. Masalan palvelujen luokse matkaa kertyy noin 3 kilometriä ja Kirkkonummen kuntakeskukseen noin 4 kilometriä. Luokka:Kirkkonummen kylät
Kyrkvalla

Kyrkvalla on kylä Kirkkonummella, Kantohaan ja Kirkkonummen keskustan välissä. Kyrkvalla koostuu pääasiassa 1960–1970-luvuilla rakennetuista omakotitaloista sekä neljästä rivitalosta. Kyrkvallasta on vain noin kilometrin matka keskustaan. Kyrkvallan alue on lohkottu Gesterbyn kartanon maista. 1960-luvulla Kyrkvallasta johtava tie kulki Gesterbyn kartanon lehmälaitumien läpi Pappilanmäen tielle. Kylällä oli aluksi yhteinen kyläkaivo, johon asennettiin myöhemmin käsipumppu. Luokka:Kirkkonummen kylät
Formosa (Argentiina)

Formosa on samannimisen maakunnan pääkaupunki Argentiinan pohjoisosassa. Vuonna 2010 siellä oli noin 221 000 asukasta. == Lähteet == == Aiheesta muualla == Luokka:Argentiinan kaupungit Luokka:Formosan maakunta
1 + 2

1 + 2 tai televisioesityksessä Yks’ ja kaks’ (Yi yi) on vuonna 2000 ensi- iltansa saanut Edward Yangin käsikirjoittama ja ohjaama taiwanilais- japanilainen draamaelokuva. Lähes kolmituntinen eeppinen tarina kertoo Taipeissa asuvan liikemiesperheen vaiheista kolmen eri sukupolven näkökulmasta. The New York Timesin kriitikot valitsivat elokuvan vuonna 2004 yhdeksi kaikkien aikojen tuhannesta parhaasta elokuvasta maailmassa. Vuonna 2016 1 + 2 äänestettiin BBC:n kyselyssä tämän vuosisadan kahdeksanneksi parhaaksi elokuvaksi. Äänestäjinä oli 177 elokuva-asiantuntijaa eri puolilta maailmaa.The 21st Century’s 100 Greatest Films, BBC Culture 24.8.2016. Vuonna 2018 BBC:n kansainvälinen asiantuntijaraati äänesti sen kaikkien aikojen 30 parhaan ei-englanninkielisen elokuvan joukkoon. ==Lähteet== Luokka:Vuoden 2000 japanilaiset elokuvat Luokka:Taiwanilaiset elokuvat Luokka:Draamaelokuvat